paragraph_text: Imajući u svojem programu za cilj promjenu ustava BiH usvojenog u Daytonu, zalaže se za ukidanje unutrašnje podjele na entitete i za građansko uređenje države, bez nacionalnih podjela. Od 2000. do 2002. sudjelovala je u Vladi Federacije Bosne i Hercegovine, u sklopu Demokratske alijanse za promjene. U travnju 2006. je zajedno s nekim oporbenim strankama hrvatskoga nacionalnog korpusa u BiH oborila prijedlog za izmjenu Ustava BiH koji su podržali SDA, SDS, SNSD, SDPBiH, HDZBiH i neke manje stranke.